Pobjeda Bucksa, prvi poraz Lakersa (23/4/03) - 2003-04-23
U redovima Bucksa najviše pogodaka ostvario je Gary Payton – 22, kod Lakersa Kevin Garnett je ubacio 35 koševa uz 20 skokova
U drugom susretu prvog kola doigravanja istočne skupine, Milwaukee Bucksi su ostvarili pobjedu nad New Jersey Netsima rezultatom 88 – 85. Pred oko 17 i pol tisuća gledatelja, gostujući sastav Milwaukeeja je sa samo tri koša razlike nadigrao domaće Netse u utakmici u kojoj su ispravljene mnoge greške ostvarene u prvom susretu, kada su na trenutak igrači Milwaukeeja zaostajali za Netsima čak 31 koš. U redovima gostiju najviše pogodaka ostvario je Gary Payton – 22, dok je na drugom mjestu po broju ubačaja bio Sam Cassell s 21 košem. Toni Kukoč je proveo u igri 33 minute i pritom postigao 11 koševa uz pet skokova i šest asistencija. Kod domaćih Netsa vodeći strijelac bio je Kenyon Martin s 22 poena uz 12 skokova. Iako obrana Bucksa nije uspjela zaustaviti njegovu dobru igru u napadu, uspjeli su donekle kontrolirati igru Jasona Kidda koji je ubacio 17 koševa. Treći po broju poena u redovima domaćina bio je Richard Jefferson s 16. Slijedeća utakmica ove dvije ekipe na rasporedu je u četvrtak navečer kada Netsi gostuju u Milwaukeeju. U Zapadnoj skupini odigran je također drugi susret prvog kola u kojem su igrali L.A. Lakersi i Minnesota Timberwolves. Pobjeda je pripala igračima Minnesote rezultatom 119-91. Za pobjedničku momčad fantastično je igrao Kevin Garnett. Učinak: 35 koševa i 20 skokova. Playmaker Troy Hudson je bio, takodjer, sjajan sa svojih 37 poena. Kod Lakersa Kobe Bryant je imao 27 poena, a Shaquille O`Neal je imao učinak od 27 koševa i 14 skokova, ali i pored toga njegova se igra ne može nazvati – dobrom. Idući susret ove dvije momčadi, od kojih svaka ima po jednu pobjedu, igra se u četvrtak u Los Angelesu. U četvrtak se igra još nekoliko uzvratnih utakmica: U Istočnoj skupini sastaju se Detroit Pistonsi i Orlando Magic te Philadelphia 76ersi i New Orleans Hornetsi. U Zapadnoj skupini, uz spomenute Lakerse i Minnesotu, igrat će Dallas Mavericksi protiv Portland Trail Blazersa.